મુંબઈ: ઊંચા રિટર્ન પર લાંબી મુદ્દત માટે પૈસા લૉક કરવાનું પ્લાનિંગ કરનારા લોકો બેંકોને બદલે કંપનીમાં ફિક્સ્ડ ડિપૉઝિટ કરવાનો આગ્રહ રાખી રહ્યાં છે. કંપનીઓએ છેલ્લા બે મહિનામાં ડિપોઝિટ પર વ્યાજદરોમાં 0.50 થી 0.75 ટકાનો વધારો કર્યો છે. આ કંપનીઓમાં બજાજ ફાયનાન્સ, DHFL, મહિન્દ્ર ફાયનાન્સ. શ્રીરામ ટ્રાન્સપોર્ટ ફાયનાન્સ અને HDFC લિમિટેડ શામેલ છે. બેંકોના ફિક્સ્ડ ડિપોઝિટથી કોર્પોરેટ એફડી પર ઊંચા વ્યાજદરનું કારણ તેમાં રોકાણકારોનો વધી રહેલો ઈન્ટરેસ્ટ છે.